Bjarne Dalland

Bjarne Dalland (født 27. august 1906 i Bergen, død 1. mars 1943 på Trandumskogen) var en norsk motstandsmann og medlem i Norges Kommunistiske Partis sentralkomite.Nettsidene til NKP Midt-Norge

Dalland hadde middelskole og arbeidet før krigen som funksjonær i Norsk Transportarbeiderforbund.

Tidlig i krigen jobbet han aktivt for å forberede motstandsarbeidet i Bergen. Under dekke av jobben i transportarbeiderforbundet kunne han på fulltid bygge ut motstandsorganisasjonen.Side 113-114. Torgrim Titlestad: Stalin midt imot. Peder Furubotn 1938-1941, Gyldendal (1977) ISBN 82-05-09293-1 Han samarbeidet nært med Peder Furubotn. Dalland ble arrestert første gang i 1940, og satt fengslet i seks måneder.

Da han slapp ut fortsatte han det illegale arbeidet, og ble sentral i virksomheten på Vestlandet. Dalland var blant dem som deltok på det utvidete sentralkomitemøtet i NKP i Oslo 31. desember 1941 - kamuflert som et nyttårsarrangement. Møtet valgte enstemmig Furubotn til ny generalsekretær.Side 164-165. Torgrim Titlestad: Stalin midt imot. Peder Furubotn 1938-1941, Gyldendal (1977) ISBN 82-05-09293-1 Dalland ble innvalgt i sentralkomiteen.Side 192. Torgrim Titlestad: I kamp, i krig. Peder Furubotn 1942-1945, Gyldendal (1977) ISBN 82-05-09293-1

I Bergen var han aktiv da NKP i byen ga ut den lokale illegale avisen Alt for Norge i 1942.Side 29, side 160. Hans Luihn: Den frie hemmelige pressen, Nasjonalbiblioteket (1999) ISBN 82-7965-010-5 Han satt også i det såkalte Faglig utvalg i byen, LOs illegale ledelse.Side 378, Tore Pryser: Klassen og nasjonen (1935-1946), Arbeiderbevegelsens historie i Norge, bind 4. Tiden (1988)

Dalland ble for annen gang arrestert 8. september 1942, i en aksjon der 15–20 ledende lokale kommunister ble tatt. Dalland ble brakt til Møllergata 19 i Oslo.Side 163. Torgrim Titlestad: I kamp, i krig. Peder Furubotn 1942-1945, Gyldendal (1977) ISBN 82-05-09293-1 Han ble skutt på Trandum 1. mars 1943.

Dalland er gravlagt på Møllendal gravplass i Bergen.Side 442, Våre Falne bind 1

 Referanser 

Kategori:Norske motstandsfolk under andre verdenskrig
Kategori:Norges Kommunistiske Parti
Kategori:Personer fra Bergen kommune
Kategori:Drepte i Trandumskogen